स्मार्टफोन की लत है नोमोफोबिया, इससे बचना है तो मोबाइल से दूरी बना लें
हम मोबाइल के बिना रह नहीं सकते। अगर बैठे-बैठे मोबाइल इधर-उधर हो जाए तो हम हड़बड़ा जाते हैं। लंबे समय तक मोबाइल नज़र न आए तो परेशान हो जाते हैं। और अगर दफ्तर या बाज़ार आते हुए मोबाइल घर पर ही छूट जाए अधूरापन महसूस
हम मोबाइल के बिना रह नहीं सकते। अगर बैठे-बैठे मोबाइल इधर-उधर हो जाए तो हम हड़बड़ा जाते हैं। लंबे समय तक मोबाइल नज़र न आए तो परेशान हो जाते हैं। और अगर दफ्तर या बाज़ार आते हुए मोबाइल घर पर ही छूट जाए अधूरापन महसूस होने लगता है। 
मोबाइल की इस लत को ‘नोमोफोबिया’ कहते हैं जिसका मतलब है ‘नो मोबाइल फोबिया’, अर्थात मोबाइल न होने का डर। परंतु यह समस्या मानसिक विकार है या नहीं, यह अभी तक सिद्ध नहीं हुआ है। लेकिन यह मोबाइल लत के अंतर्गत आता है जिससे पीड़ित के मानसिक स्वास्थ्य पर असर पड़ता है। धीरे-धीरे इसका असर रिश्तों पर भी पड़ने लगता है।
रिपोर्ट बताती है कि भारत में 4 में से 3 लोग नोमोफोबिया से कम या ज़्यादा पीड़ित हैं। उनमें से कुछ ने माना कि उन्हें इंटरनेट ख़त्म होने, मोबाइल खोने, बैटरी ख़त्म होने आदि की वजह से भावनात्मकरूप से परेशानी का सामना करना पड़ता है।
ऐसे पहचानें फोबिया के लक्षण
ख़ुद की मदद भी उपचार है
इसका उपचार भी होता है...
नोमोफोबिया से पीड़ित व्यक्ति का उपचार मनोचिकित्सा तथा मस्तिष्क पर प्रभाव डालने वाली दवाओं दोनों से किया जा सकता है। इस समस्या के निदान के लिए संज्ञानात्मक व्यवहारवादी रोगोपचार प्रविधि अधिक प्रचलित है। इस प्रणाली के अन्तर्गत मनोचिकित्सक, रोगी के नकारात्मक और तर्कहीन विचार के स्वरूप का विश्लेषण करता है, जिससे उसका व्यवहार दुर्भावनापूर्ण या असामान्य हुआ है। वह रोगी के सोचने के विभिन्न तरीक़ों की पहचान करता है और उसके स्थान पर उसे तर्कसंगत व यर्थाथवादी विचारों में परिवर्तित करने में सहायता करता है। इसके अतिरिक्त चिकित्सक की सलाह लेकर अवसादग्रस्त रोगी चिंता और डर निरोधक दवाओं का भी उपयोग कर सकते हैं।